আশ্রব
আশ্রব (সংস্কৃত: आस्रव, অনুবাদ 'প্রবাহ') হলো জৈন দর্শন অনুসারে একটি তত্ত্ব বা মৌলিক বাস্তবতা। এটি দেহ ও মনের প্রভাবকে বোঝায় যা আত্মাকে কর্মফল সৃষ্টি করায়। আশ্রব বা কর্মের প্রবাহ ঘটে যখন মন, বাক ও দেহের ক্রিয়াকলাপ দ্বারা সৃষ্ট কম্পনের কারণে কর্ম্ম কণাগুলি আত্মার প্রতি আকৃষ্ট হয়। জৈন কর্ম প্রক্রিয়া জৈনধর্মের সাতটি সত্য বা মৌলিক নীতির উপর ভিত্তি করে যা মানুষের দুর্দশার ব্যাখ্যা করে। কর্ম প্রক্রিয়ার সাথে সম্পর্কিত সাতটির মধ্যে চারটি হলো আশ্রব, বন্ধ, সংবার ও নির্জরা।